jedinú prehru a skvele zakončovali. Ostatní kandidáti na postup sa v ofenzívnych činnostiach k výkonu lídra ani len nepriblížili.
PREŠOV. Celkovo sa strelci ktovieako nevyznamenali, dovedna padlo 277 gólov, čo je priemer 27,7 gólu na kolo a 9,23 na zápas. Suverénnym kráľom strelcov sú už spomínané PO-city, ktoré skórovali stokrát, čo predstavuje v deviatich stretnutiach 11,11 gólu na zápas a tvorí to 36 prcent z celkového počtu vsietených presných zásahov v lige!
Za nimi je veľká priepasť a strelecky druhé najdisponovanejšie mužstvo FC Ekoprim dalo iba 44 gólov. V priemere sa teda tešili 4,88-krát, ale najviac ich môže hriať fakt, že to boli práve oni, kto porazil vedúce mužstvo, a to dokonca rozdielom triedy - 9:4. Aj tento fakt dokazuje, že v tejto súťaži je všetko možné a určite sa dočkáme ešte nejedného prekvapenia.
Na opačnom konci v produktivite sú posledné dva celky súťaže, Piváreň Opál a Condornet. Pivári prežívali neľahkú jeseň a dokumentuje to aj ich strelecká vizitka. Dali iba 38 gólov, čo predstavuje 4,22 gólu na zápas. Je to iba minimálny rozdiel oproti druhému FC Ekoprim, ale na jeseň v lanskej sezóne toto mužstvo skórovalo až 70-krát, pravda, to bolo pri inom počte mužstiev a aj ich forma bola z iného súdka. Ešte horšie je na tom Condornet, ktorý dokázal súperov prekonať iba 23-krát, čiže 2,55-krát v priemere, a to je naozaj málo. Aj Condornetu sa viac darilo vlani, keď po rovnakom období mali na konte 54 gólov. Takže nielen lyžiari a vyznávači ďalších zimných športov si musia vzdychnúť, kde tie lanské či predlanské snehy sú...
JOZEF MURÁNSKY
Najdôležitejšie správy z východu Slovenska čítajte na Korzar.sme.sk.